En 42-årig mand af somalisk afstamning blev natten til mandag anholdt på L.A. Bar med tyvekoster i lommerne.

En gæst på beværtningen havde set en mand rode i en jakke og gav dørmanden besked. Det oplyser vagtchef Jan Stagsted fra Nordjyllands Politi. Dørmanden tilbageholdt den formodede tyv, indtil politiet ankom til stedet. De visiterede manden og fandt en mobiltelefon og et NT månedskort, som ikke tilhørte den 42-årige men en ung pige, som han havde stjålet det fra tidligere på aftenen. Desuden havde tyven syv gram af det euforiserende stof khat på sig. Manden blev anholdt, sigtet for tyveri og besiddelse af euforiserende stoffer.